Асен Босев
Зима

chitanka.info

Вън на двора всеки кол

бял капчук си е забол

и до шията в снега

плава кучето сега.

А селцето кротко спи,

спят и старите липи

и от клоните снежец

рони сивият врабец.

Ситен сняг вали, вали

над дървета и коли

и в затихналия друм

няма говор, няма шум.

Само някъде звъни

звън на литнали шейни

и снегът вали, вали

над дървета и коли!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.